U Philadelphiji sve manje mladih odustaje od škole
11 srednjih škola nudi nastavu na internetu, dok druge drže nastavu samo pola dana, kako bi učenici mogli raditi ili brinuti se za djecu
Matthew Kass: "Znam sve o njima, i – znate što – takva djeca to vole jer se u školama poput gimnazije učenici često osjećaju izgubljenima u gomili. Onda nema ni osobne odgovornosti, a mi smatramo da je ona najvažnija." Svakog školskog dana, oko sedam tisuća američkih učenika napusti školu – to je ukupno milijun i 200 tisuća učenika svake godine. Tek oko 70 posto onih koji se upišu u srednju školu i maturira. Problem odustanka od školovanja izrazito je ozbiljan u siromašnim gradskim središtima. Međutim, jedan program u Philadelphiji radi na motiviranju mladih da se vrate u učionicu, maturiraju pa čak i upišu fakultet. Ovi učenici u Philadelphiji imaju ambiciozne snove - žele postati policajci, medicinske sestre, knjigovođe, odvjetnici, poduzetnici… I - nalaze se na putu da te snove i ostvare... sad kad su ponovno u školi. Naime, oni su, kao i gotovo polovina učeničke populacije u Philadelphiji, jednom već napustili školu. No, pedagoginja Tierra Fernandez kaže da je oni nisu napustili zato što ne žele ići u školu, kao što je uvriježeno mišljenje. "Radi se o učenicima koji se nalaze u skrbi roditelja hranitelja ili u emocionalno nestabilnim kućanstvima. Neki od njih već imaju djecu, ili su se puno selili...jednostavno ne žive u zdravoj i stabilnoj obitelji" - objašnjava Tierra Fernandez, asistentica za posebne projekte philadelphijskog Centra za povratak učenika u školu. Ona se zalaže za promjene na tom polju. One obuhvaćaju i one mlade ljudi koji su nekoliko godina stariji od razreda u koji bi se trebali vratiti, kao i one koji ili nisu sakupili dovoljno ocjena u školskoj godini, ili su im one bile loše. Program obuhvaća 11 škola u Philadelphiji. Neke od njih nude samo nastavu na internetu, dok druge dozvoljavaju učenicima da pohađaju nastavu samo pola dana, kako bi mogli istovremeno odlaziti na posao ili se brinuti za djecu. No, većina učenika ‘povratnika’ vraća se u cjelodnevnu nastavu. Jedan od njih, Brandon Suarez, kaže da mu je trebalo neko vrijeme da shvati važnost mature. Do nje mu je bilo ostalo tek nekoliko mjeseci kad je odustao od škole prije dvije godine. Kaže da mu je Centar za povratak u školu dao drugu šansu: "Kad po cijele dane sjedite u kući, tek onda shvatite da je naobrazba i diploma ipak odskočna daska u životu." Tamo misli više od četiri tisuće mladih ljudi koji su se od početka programa u svibnju 2008. vratili u srednju školu. Program trenutno broji dvije tisuće 200 učenika, a nedavno je otvorio novu školu u sjeveroistočnoj Philadelphiji, kako bi privukao više Latino učenika, etničke skupine u kojoj ime najviše onih koji odustaju od škole. Prema riječima Matthewa Kassa, direktora škole Excel Academy Central, tajna uspjeha ovih škola leži u povjerenju uspostavljenom između učenika i nastavnika: "Znam sve o njima, i – znate što – takva djeca to vole jer se u školama poput gimnazije učenici često osjećaju izgubljenima u gomili. Onda nema ni osobne odgovornosti, a mi smatramo da je ona najvažnija." Na primjer, kaže Kass, ako učenici zakasne u školu, nije im dozvoljeno ući u učionicu i prekinuti nastavu. Ostatak sata moraju provesti vani, skupljajući smeće oko škole. Kass kaže da će s takvim programima, Amerika moći ispuniti cilj predsjednika Obame da do 2020. godine postane vodeća zemlja u svijetu po stopi fakultetskih diploma. Brandon Suarez je spreman za to. Maturirao je u veljači i namjerava postati vatrogascem. Uz njega je još maturiralo 78 njegovih razrednih kolega. A 85 posto njih promljeno je u razne poslijematurske programe. To ih je dovelo još bliže ostvarenju njihovih snova.